CELEX: 32015R0329
Language: da
Date: 2015-03-02 00:00:00
Title: Kommissionens gennemførelsesforordning (EU) 2015/329 af 2. marts 2015 om en undtagelse fra Unionens dyre- og folkesundhedsbestemmelser om indførsel i Den Europæiske Union af animalske fødevarer bestemt til EXPO Milano 2015 i Milano (Italien)  EØS-relevant tekst

3.3.2015   
            
            
               DA
            
            
               Den Europæiske Unions Tidende
            
            
               L 58/52
            
         KOMMISSIONENS GENNEMFØRELSESFORORDNING (EU) 2015/329
   af 2. marts 2015
   om en undtagelse fra Unionens dyre- og folkesundhedsbestemmelser om indførsel i Den Europæiske Union af animalske fødevarer bestemt til EXPO Milano 2015 i Milano (Italien)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, nr. 5), tredje led, artikel 9, stk. 2, litra b), og artikel 9, stk. 4,
   under henvisning til Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (2), særlig artikel 9, stk. 2,
   under henvisning til Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF (3), særlig artikel 29, stk. 1, fjerde afsnit, og
   ud fra følgende betragtninger:
   
               (1)
            
            
               Italien er vært for verdensudstillingen »EXPO Milano 2015«, som finder sted i Milano fra den 1. maj til den 31. oktober 2015. Det overordnede tema for udstillingen er »Feeding the Planet — Energy for Life«. Efter planen skal ca. 150 lande deltage i »EXPO Milano 2015«, og i betragtning af temaet forventes det, at der skal indføres fødevarer, herunder animalske produkter, til Unionen fra tredjelande.
            
         
               (2)
            
            
               Tilladelse til at eksportere animalske produkter til Unionen gives til tredjelande, som opfylder en række krav i Unionens lovgivning, der tager hensyn til dyre- og folkesundhedsmæssige betænkeligheder. Ikke alle de lande, som tager del i »EXPO Milano 2015«, har dog fuld tilladelse til at eksportere animalske produkter til Unionen. Derfor bør der indføres visse undtagelser fra de gældende sundhedskrav til import for at tillade indførsel af nævnte produkter udelukkende med henblik på brug heraf på »EXPO Milano 2015«.
            
         
               (3)
            
            
               For så vidt angår de dyresundhedsmæssige aspekter, er det kun tilladt at importere animalske produkter, som indebærer en risiko for indslæbning af dyresygdomme i Unionen, f.eks. fersk kød og ferske kødprodukter, mælk og mejeriprodukter og andre animalske produkter, i Unionen, hvis alle de relevante dyresundhedsmæssige garantier, som er omhandlet i Unionens importlovgivning, er opfyldt. Det samme gælder for animalske produkter i transit gennem Unionen på den betingelse, at de transporteres til et tredjeland. For at få tilladelse til import eller transit gennem Unionen skal de animalske produkter have oprindelse i tredjelande, som specifikt er anført i den relevante dyresundhedsmæssige importlovgivning, og have været genstand for den særlige behandling, der er omhandlet i sådan lovgivning.
            
         
               (4)
            
            
               Derfor bør det for at beskytte Unionens dyresundhedsmæssige status kun være tilladt at indføre animalske produkter, som opfylder Unionens dyresundhedsmæssige krav ved import og transit, i Unionen med henblik på brug heraf på »EXPO Milano 2015«.
            
         
               (5)
            
            
               Det er i betragtning af dels de risici, der er forbundet med at indføre animalske produkter i Unionen, som ikke opfylder Unionens folkesundhedsmæssige krav, og samtidig behovet for at beskytte folkesundheden, nødvendigt at sikre, at nævnte produkter er i overensstemmelse med oprindelsestredjelandets folkesundhedsmæssige krav, og at de er egnet til konsum i det berørte land. Dette vil medføre en risiko, som svarer til den, rejsende fra Unionen løber, når de rejser og konsumerer sådanne varer i det relevante tredjeland. Endvidere har de kompetente italienske myndigheder forsikret, at de vil tilstræbe at forhindre ovennævnte risici i at påvirke folkesundheden i Unionen på en negativ måde.
            
         
               (6)
            
            
               Derfor skal de italienske myndigheder forhindre, at produkter, som ikke opfylder kravene, konsumeres og markedsføres uden for »EXPO Milano 2015«.
            
         
               (7)
            
            
               I betragtning af de væsentlige folkesundhedsmæssige risici, der er forbundet med toskallede bløddyr, bør indførsel i Unionen af enhver form for toskallede bløddyr bestemt til »EXPO Milano 2015« kun være tilladt, hvis nævnte produkter opfylder de folkesundhedsmæssige importkrav, der er omhandlet i Unionens relevante lovgivning. Derfor bør nævnte produkter som en undtagelse ikke være omfattet af denne forordning.
            
         
               (8)
            
            
               I betragtning af de dyre- og folkesundhedsmæssige risici, der er forbundet med animalske produkter med oprindelse i tredjelande, for hvilke der som følge af dyre- og folkesundhedsmæssige betænkeligheder i overensstemmelse med artikel 22 i Rådets direktiv 97/78/EF (4) er eller vil blive vedtaget særlige beskyttelsesforanstaltninger, bør nævnte produkter som en undtagelse ikke være omfattet af denne forordning.
            
         
               (9)
            
            
               For at begrænse de risici, der er forbundet med indførsel i Unionen af animalske produkter, som ikke opfylder alle Unionens dyre- og folkesundhedsmæssige krav, bør nævnte produkter være omfattet af strenge kontrolforanstaltninger og kunne spores på alle stadier under transport, oplagring, levering og bortskaffelse af rester eller affald heraf og kun anvendes med henblik på »EXPO Milano 2015«, og markedsføring heraf i Unionen bør forhindres.
            
         
               (10)
            
            
               For at gøre det muligt at indføre nævnte produkter i Unionen og samtidig forhindre, at de markedsføres i Unionen, bør produkterne henføres under den midlertidige importprocedure i overensstemmelse med artikel 576, stk. 1, i forordning (EØF) nr. 2454/93 (5), indtil de konsumeres på »EXPO Milano 2015« eller eventuelle rester af nævnte produkter bortskaffes i overensstemmelse for Europa-Parlamentets og Rådets forordning (EF) nr. 1069/2009 (6) som kategori 1-materiale eller genudføres. Sådanne produkter bør, om nødvendigt, flyttes i henhold til proceduren for ekstern forsendelse, jf. artikel 91, stk. 1, i forordning (EØF) nr. 2913/92 (7), fra indgangsstedet til Unionen til Italien, inden de henføres under den midlertidige importprocedure. Forbrug eller tilintetgørelse af sådanne produkter skal i overensstemmelse med artikel 582, stk. 2, i forordning (EØF) nr. 2454/93 betragtes som genudførsel.
            
         
               (11)
            
            
               Endvidere bør nævnte produkter, som ikke er i overensstemmelse med reglerne, for at sikre, at de ikke markedsføres i Unionen, kun transporteres direkte til »EXPO Milano 2015« eller om nødvendigt af logistiske årsager til særligt godkendte toldoplag, jf. artikel 12 og 13 i direktiv 97/78/EF, til midlertidig oplagring inden endelig levering til »EXPO Milano 2015«.
            
         
               (12)
            
            
               For at sikre, at animalske produkter, som ikke er i overensstemmelse med reglerne, kan spores, bør de kompetente myndigheder anvende det integrerede veterinærinformationssystem (i det følgende benævnt »Traces-systemet«) indført ved Kommissionens beslutning 2004/292/EF (8) til at registrere de relevante data om produkterne fra det tidspunkt, hvor de indføres i Unionen, indtil de konsumeres på »EXPO Milano 2015« eller bortskaffes ved udstillingens afslutning.
            
         
               (13)
            
            
               De italienske myndigheder bør for at informere besøgende og personale på »EXPO Milano 2015« om risikoen ved konsum af produkter, som ikke er i overensstemmelse med reglerne, og sikre, at nævnte produkter på grund af den folkesundhedsmæssige risiko, de kan indebære, ikke konsumeres og markedsføres uden for »EXPO Milano 2015«, oplyse, at visse animalske produkter med oprindelse i tredjelande ikke opfylder Unionens folkesundhedsmæssige standarder, men kun standarderne i de relevante oprindelsestredjelande, og at konsum og markedsføring af nævnte produkter uden for »EXPO Milano 2015« er forbudt.
            
         
               (14)
            
            
               »EXPO Milano 2015« er et midlertidigt arrangement, og derfor bør bestemmelserne i denne forordning kun finde anvendelse i en begrænset periode.
            
         
               (15)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Genstand og anvendelsesområde
   Denne forordning vedrører en undtagelse fra Unionens dyre- og folkesundhedsbestemmelser om indførsel i Unionen af animalske produkter eller fødevarer, der indeholder nævnte produkter, bestemt til EXPO 2015 i Milano, jf. bilag I, punkt 1 (»EXPO 2015 i Milano«).
   Denne forordning finder hverken anvendelse på toskallede bløddyr, jf. punkt 2.1 i bilag I til forordning (EF) nr. 853/2004, eller på fødevarer, som hidrører fra nævnte dyr.
   Denne forordning finder anvendelse uanset de beskyttelsesforanstaltninger, der er vedtaget i overensstemmelse med artikel 22 i direktiv 97/78/EF, og som gælder i denne forordnings anvendelsesperiode.
   Artikel 2
   Krav vedrørende produkter bestemt til udstillingen EXPO Milano 2015
   Medlemsstaterne tillader kun indførsel af sendinger af animalske produkter eller fødevarer, som indeholder nævnte produkter, fra tredjelande eller virksomheder, hvorfra det i henhold til Unionens lovgivning ikke er tilladt at importere disse produkter eller fødevarer, som indeholder nævnte produkter, med henblik på brug heraf på EXPO Milano 2015, og hvis:
   
               a)
            
            
               de hidrører fra et tredjeland, som officielt tager del i EXPO Milano 2015, og de er bestemt til nævnte tredjelands stand på EXPO Milano 2015
            
         
               b)
            
            
               de er anbragt i plomberede containere eller pakker, som forhindrer lækning af indholdet, og som er forsynet med påskriften »For exclusive destination EXPO Milano 2015« i rødt og hvidt i en læsevenlig skriftstørrelse, som er afpasset efter disse containeres eller pakkers dimensioner
            
         
               c)
            
            
               de, såfremt de er opført i bilag II, opfylder følgende betingelser:
               
                           i)
                        
                        
                           de har tilladelse til transit gennem Unionen i overensstemmelse med kravene til transit gennem Unionen i de retsakter, der er nævnt i bilag II for hvert produkt, og som anvendes analogt
                        
                     
                           ii)
                        
                        
                           de ledsages af et veterinærcertifikat til transit eller oplagring som omhandlet i de bestemmelser, der er nævnt i bilag II for hvert opført produkt, og som anvendes analogt
                        
                     
                           iii)
                        
                        
                           de ledsages af det veterinærcertifikat, som er vist i bilag III
                        
                     
                           iv)
                        
                        
                           de er henført under den midlertidige importprocedure i overensstemmelse med artikel 576, stk. 1, i forordning (EØF) nr. 2454/93
                        
                     
                           v)
                        
                        
                           de henføres, såfremt de skal flyttes fra et grænsekontrolsted som opført i bilag I til Kommissionens beslutning 2009/821/EF (9) eller en relevant aftale mellem Unionen og tredjelande, uden for Italien til Italien, med henblik herpå under proceduren for ekstern forsendelse, jf. artikel 91, stk. 1, i forordning (EØF) nr. 2913/92, inden de henføres under den midlertidige importprocedure i overensstemmelse med artikel 576, stk. 1, i forordning (EØF) nr. 2454/93 i Italien
                        
                     
         
               d)
            
            
               de, såfremt de ikke er opført i bilag II, opfylder følgende betingelser:
               
                           i)
                        
                        
                           de ledsages af det veterinærcertifikat, som er vist i bilag III
                        
                     
                           ii)
                        
                        
                           de opfylder de betingelser, der er opført i litra c), nr. iv) og v).
                        
                     
         Artikel 3
   Indførsel af produkterne
   Sendingerne af de produkter, der er omhandlet i artikel 2, skal opfylde følgende betingelser:
   
               a)
            
            
               de indføres i Unionen via et grænsekontrolsted som opført i bilag I til beslutning 2009/821/EF eller en relevant aftale mellem Unionen og tredjelande
            
         
               b)
            
            
               de anmeldes til indgangsgrænsekontrolstedet, mindst to arbejdsdage inden de ankommer.
            
         Artikel 4
   Opgaver, som skal varetages af indgangsgrænsekontrolstedet og af de kompetente toldmyndigheder
   1.   Indgangsgrænsekontrolstedet skal:
   
               a)
            
            
               foretage dokument- og identitetskontrol, jf. artikel 4 i direktiv 97/78/EF
            
         
               b)
            
            
               undersøge, om sendingerne af de produkter, der er omhandlet i artikel 2, med oprindelse i et af de tredjelande, som tager del i EXPO Milano 2015, er bestemt til det pågældende tredjelands stand på EXPO Milano 2015
            
         
               c)
            
            
               udstede et fælles veterinærdokument til brug ved import (CVED) med Traces-systemet til den lokale Traces-veterinærenhed Milano Città IT03603, jf. bilag II til beslutning 2009/821/EF (»den lokale veterinærenhed Milano Città IT03603«), eller, såfremt produkterne først sendes til et toldoplag som omhandlet i bilag I, punkt 2, til den Traces-enhed, der er ansvarlig for det relevante toldoplag
            
         
               d)
            
            
               sikre, at sendingerne sendes direkte til EXPO Milano 2015 eller til et toldoplag som omhandlet i bilag I, punkt 2
            
         
               e)
            
            
               tillade transit af de sendinger, som ikke er omfattet af bilaget til Kommissionens afgørelse 2011/163/EU (10), forudsat at de sendes direkte til EXPO Milano 2015 eller til et toldoplag som omhandlet i bilag I, punkt 2
            
         
               f)
            
            
               afvise eller tilintetgøre produkter, som ikke opfylder kravene i artikel 2.
            
         2.   Indgangsgrænsekontrolstedet og de kompetente toldmyndigheder skal sikre følgende:
   
               a)
            
            
               produkterne henføres under den midlertidige importprocedure i overensstemmelse med artikel 576, stk. 1, i forordning (EØF) nr. 2454/93, indtil de konsumeres på EXPO Milano 2015 eller tilintetgøres som omhandlet i artikel 7, nr. 10) og 11)
            
         
               b)
            
            
               produkterne flyttes, om nødvendigt, i henhold til proceduren for ekstern forsendelse, jf. artikel 91, stk. 1, i forordning (EØF) nr. 2913/92, fra indgangsstedet til Unionen til Italien, inden de henføres under den midlertidige importprocedure.
            
         Artikel 5
   Opgaver, som skal varetages af de grænsekontrolsteder, der er ansvarlige for de toldoplag, der er omhandlet i bilag I
   Såfremt sendingerne er sendt til et toldoplag som omhandlet i bilag I, punkt 2, skal de grænsekontrolsteder, der er ansvarlige for de berørte toldoplag:
   
               a)
            
            
               sikre, at sendingerne sendes fra det toldoplag, der er omhandlet i bilag I, direkte til EXPO Milano 2015
            
         
               b)
            
            
               sikre, at sendingerne transporteres til EXPO Milano 2015 under de kompetente myndigheders tilsyn i køretøjer eller containere, som nævnte myndigheder har plomberet
            
         
               c)
            
            
               sikre, at embedsdyrlægen ved toldoplaget underretter den lokale veterinærenhed Milano Città IT03603 på EXPO Milano 2015 via Traces om sendingens planlagte ankomst til EXPO Milano 2015
            
         
               d)
            
            
               mærke sig og registrere de oplysninger, der modtages via Traces om sendingens ankomst fra den lokale veterinærenhed Milano Città IT03603 på EXPO Milano 2015
            
         
               e)
            
            
               registrere de data, som er omhandlet i bilag IV, punkt A, vedrørende den sending, der er sendt til EXPO Milano 2015.
            
         Artikel 6
   Opgaver, som skal varetages af den lokale veterinærenhed Milano Città IT03603 på EXPO Milano 2015
   Den lokale veterinærenhed Milano Città IT03603 på EXPO Milano 2015 skal:
   
               a)
            
            
               foretage dokument- og identitetskontrol på det tidspunkt, hvor sendinger af de produkter, der er omhandlet i artikel 2, ankommer til EXPO Milano 2015, og kontrollere, om plomberne er ubrudte, og om den modtagne sending svarer til oplysningerne i CVED'et i Traces
            
         
               b)
            
            
               sikre, at sendingen rent faktisk indføres til EXPO Milano 2015
            
         
               c)
            
            
               underrette indgangsgrænsekontrolstedet eller det grænsekontrolsted, som er ansvarligt for afsendertoldoplaget, via Traces om sendingens ankomst til EXPO Milano 2015 og om nævnte sendings integritet
            
         
               d)
            
            
               registrere alle de data, som er omhandlet i bilag IV, punkt B, vedrørende de modtagne sendinger
            
         
               e)
            
            
               sikre, at fødevarerne kun anvendes til udstilling og/eller smagsprøver på stedet.
            
         Artikel 7
   Opgaver, som skal varetages af den lokale veterinærenhed Milano Città IT03603 efter produkternes ankomst til EXPO Milano 2015
   Når de sendinger, der er omhandlet i artikel 2, er ankommet til EXPO Milano 2015, skal den lokale veterinærenhed Milano Città IT03603:
   
               1)
            
            
               opdatere den registrering, der er omhandlet i artikel 6, litra d), med oplysninger om sendingernes anvendelse
            
         
               2)
            
            
               sikre, at sendingerne ikke udviser oplagte ændringer eller skader, som kan gøre dem uegnede i forhold til deres tiltænkte anvendelse
            
         
               3)
            
            
               beslaglægge og tilintetgøre sendinger, som af en eller anden grund ikke kan betragtes som egnede til smagsprøver på stedet
            
         
               4)
            
            
               identificere en person på den udstillingsstand, som produkterne er bestemt til, som er ansvarlig for at gennemføre de foranstaltninger, der er omhandlet i artikel 8, stk. 2
            
         
               5)
            
            
               underrette den ansvarlige person, som er omhandlet i nr. 4), om forpligtelserne i artikel 8, stk. 2
            
         
               6)
            
            
               identificere alle de steder på EXPO Milano 2015, hvor produkterne i sendingen udstilles eller anvendes til smagsprøver på stedet
            
         
               7)
            
            
               garantere sendingernes fuldstændige sporbarhed inden for det område, som EXPO Milano 2015 omfatter
            
         
               8)
            
            
               garantere, at produkterne kun anvendes til udstilling eller smagsprøver på stedet
            
         
               9)
            
            
               sikre, at produkter ikke sælges til eller stilles til rådighed for besøgende og personale på EXPO Milano 2015 til andre formål end udstilling eller smagsprøver på stedet
            
         
               10)
            
            
               sikre, at alle sendinger eller dele deraf, som ikke anvendes til udstilling eller smagsprøver på stedet, indsamles og bortskaffes som kategori 1-materiale i overensstemmelse med artikel 12, litra a)-c), i forordning (EF) nr. 1069/2009 eller genudføres til et tredjeland senest den 31. december 2015
            
         
               11)
            
            
               sikre, at de særlige containere, som indeholder sendinger eller dele deraf som omhandlet i nr. 10), kun forlader EXPO Milano 2015, hvis de er hermetisk lukkede og sendes til et sted, hvor materialet bortskaffes i overensstemmelse med artikel 12, litra a)-c), i forordning (EF) nr. 1069/2009 eller genudføres til et tredjeland senest den 31. december 2015
            
         
               12)
            
            
               ved afslutningen af EXPO Milano 2015 og senest den 31. december 2015 underrette de kompetente toldmyndigheder om forbruget eller bortskaffelsen af produkterne.
            
         Artikel 8
   Forpligtelser, som EXPO 2015 S.p.A. og udstillerne på EXPO Milano 2015 skal opfylde
   1.   EXPO 2015 S.p.A. skal:
   
               a)
            
            
               identificere alle udstillere, som er til stede på EXPO Milano 2015, og stille opdaterede lister over nævnte udstillere til rådighed for de kompetente lokale myndigheder
            
         
               b)
            
            
               for hver udstiller identificere en person, som er ansvarlig for at gennemføre de foranstaltninger, der er omhandlet i stk. 2
            
         
               c)
            
            
               yde logistisk støtte til transport af de produkter, som er omfattet af denne forordning, til strukturer, hvor de kan behandles som omhandlet i artikel 7, nr. 10) og 11).
            
         2.   Udstillerne på EXPO Milano 2015 skal:
   
               a)
            
            
               yde logistisk støtte til de kompetente myndigheder, som har til opgave at anvende denne forordning i forbindelse med oplagring af de produkter, der er omhandlet i artikel 2
            
         
               b)
            
            
               sikre, at anvendelsen af de produkter, som er omhandlet i artikel 2, begrænses til udstilling eller smagsprøver på stedet
            
         
               c)
            
            
               efter anmodning og under tilsyn fra de kompetente myndigheder tilvejebringe adskilte steder og passende midler bestemt til oplagring af de produkter, der er omhandlet i artikel 2, og som ikke anvendes til udstilling eller smagsprøver på stedet
            
         
               d)
            
            
               underrette de kompetente myndigheder om manglende overholdelse eller eventuelt overhængende fare for manglende overholdelse i forhold til gennemførelsen af de foranstaltninger, der er omhandlet i dette stykke
            
         
               e)
            
            
               sikre, at produkter som omhandlet i artikel 2, der ikke anvendes til udstilling eller smagsprøver på stedet, registreres og bortskaffes som omhandlet i artikel 7, nr. 10) og 11).
            
         Artikel 9
   Oplysninger til besøgende og personale på EXPO Milano 2015
   1.   Den kompetente italienske myndighed skal sikre, at følgende oplysninger som et minimum opsættes med henblik på besøgende og personale på EXPO Milano 2015 på de steder på EXPO Milano 2015, hvor de produkter, der er omhandlet i artikel 2, uddeles til offentligheden eller anvendes til at tilberede fødevarer, som uddeles til offentligheden:
   
      »Disse fødevarer indeholder animalske produkter, som kommer fra lande uden for EU, og er kun i overensstemmelse med disse landes folkesundhedsstandarder. Konsum og distribution af sådanne produkter uden for EXPO Milano 2015 er forbudt.«
   
   2.   EXPO 2015 S.p.A. skal stille de nødvendige redskaber og steder til opsætning af de oplysninger, der er omhandlet i stk. 1, til rådighed for de kompetente italienske myndigheder.
   Artikel 10
   Ikrafttræden og anvendelsesdato
   1.   Denne forordning træder i kraft på tyvendedagen efter offentliggørelsen i Den Europæiske Unions Tidende.
   2.   Denne forordning anvendes fra den 1. marts 2015 og indtil den 31. oktober 2015.
   Artikel 7, nr. 10) og 11), artikel 8, stk. 1, litra c), og artikel 8, stk. 2, litra a) og e), finder dog fortsat anvendelse, indtil alle de produkter eller dele deraf, der er omhandlet i denne forordnings artikel 2, er bortskaffet i overensstemmelse med nævnte artikler senest den 31. december 2015.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. marts 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 18 af 23.1.2003, s. 11.
   
      (2)  EUT L 139 af 30.4.2004, s. 55.
   
      (3)  EFT L 125 af 23.5.1996, s. 10.
   
      (4)  Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (EFT L 24 af 30.1.1998, s. 9).
   
      (5)  Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253 af 11.10.1993, s. 1).
   
      (6)  Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (forordningen om animalske biprodukter) (EUT L 300 af 14.11.2009, s. 1).
   
      (7)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      (8)  Kommissionens beslutning 2004/292/EF af 30. marts 2004 om anvendelse af Traces-systemet og om ændring af beslutning 92/486/EØF (EUT L 94 af 31.3.2004, s. 63).
   
      (9)  Kommissionens beslutning 2009/821/EF af 28. september 2009 om fastlæggelse af en liste over godkendte grænsekontrolsteder, af visse regler for den kontrol, der gennemføres af Kommissionens veterinæreksperter, og af veterinærenhederne i Traces (EUT L 296 af 12.11.2009, s. 1).
   
      (10)  Kommissionens afgørelse 2011/163/EU af 16. marts 2011 om godkendelse af tredjelandes planer forelagt i henhold til artikel 29 i Rådets direktiv 96/23/EF (EUT L 70 af 17.3.2011, s. 40).
   
      BILAG I
      1.   EXPO Milano 2015
      
      EXPO Milano 2015 (TRACES LVU: Milano Città IT03603)
      2.   Godkendte toldoplag
      
      Toldoplag godkendt af de kompetente italienske myndigheder i henhold til artikel 12 og 13 i direktiv 97/78/EF og opført på det italienske sundhedsministeriums hjemmeside:
      http://www.salute.gov.it
   
   
      BILAG II
      
         Oversigt over produkter og bestemmelser som omhandlet i artikel 2, litra c), nr. i) og ii)
      
      
                  Produktbeskrivelse (1)
                  
               
               
                  EU-retsakter, herunder kravene til transit og de standardveterinærcertifikater, der skal anvendes
               
            
                  Kød
               
               
                  Kommissionens forordning (EU) nr. 206/2010 (2), herunder standardveterinærcertifikatet i nævnte forordnings bilag III
                  Kommissionens forordning (EF) nr. 798/2008 (3), herunder standardveterinærcertifikatet i nævnte forordnings bilag XI
                  Kommissionens forordning (EF) nr. 119/2009 (4), herunder standardveterinærcertifikatet i nævnte forordnings bilag III
               
            
                  Tilberedt kød
               
               
                  Kommissionens beslutning 2000/572/EF (5), herunder standardveterinærcertifikatet i nævnte beslutnings bilag III
               
            
                  Kødprodukter
               
               
                  Kommissionens beslutning 2007/777/EF (6), herunder standardveterinærcertifikatet i nævnte beslutnings bilag IV
               
            
                  Mælk og mejeriprodukter
               
               
                  Kommissionens forordning (EU) nr. 605/2010 (7), herunder standardveterinærcertifikatet i nævnte forordnings bilag II, del 3
               
            
                  Sammensatte produkter
               
               
                  Kommissionens forordning (EU) nr. 28/2012 (8), herunder standardveterinærcertifikatet i nævnte forordnings bilag II
               
            
                  Æg og ægprodukter
               
               
                  Forordning (EF) nr. 798/2008, herunder standardveterinærcertifikatet i nævnte forordnings bilag XI
               
            
                  Fiskevarer fra akvakultur
               
               
                  Kommissionens forordning (EF) nr. 2074/2005 (9), herunder standardveterinærcertifikatet i nævnte forordnings bilag VI, tillæg IV
               
            
         (1)  De produkter, der er opført i tabellens første kolonne, er omfattet af de tilsvarende EU-retsakter i den anden kolonne.
      
         (2)  Kommissionens forordning (EU) nr. 206/2010 af 12. marts 2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater (EUT L 73 af 20.3.2010, s. 1).
      
         (3)  Kommissionens forordning (EF) nr. 798/2008 af 8. august 2008 om fastlæggelse af en liste over tredjelande, områder, zoner og segmenter, hvorfra fjerkræ og fjerkræprodukter kan importeres til og sendes i transit gennem Fællesskabet, og krav vedrørende udstedelse af veterinærcertifikat (EUT L 226 af 23.8.2008, s. 1).
      
         (4)  Kommissionens forordning (EF) nr. 119/2009 af 9. februar 2009 om en liste over tredjelande og dele af tredjelande med henblik på import til eller transit gennem Fællesskabet af kød af vildtlevende dyr af hareordenen, af visse vildtlevende landpattedyr og af opdrættede kaniner og om krav vedrørende udstedelse af veterinærcertifikater (EUT L 39 af 10.2.2009, s. 12).
      
         (5)  Kommissionens beslutning 2000/572/EF af 8. september 2000 om dyre- og folkesundhedsmæssige betingelser og udstedelse af sundheds- og hygiejnecertifikat ved indførsel af hakket kød og tilberedt kød fra tredjelande (EFT L 240 af 23.9.2000, s. 19).
      
         (6)  Kommissionens beslutning 2007/777/EF af 29. november 2007 om dyre- og folkesundhedsbetingelser og standardcertifikater for import fra tredjelande af visse kødprodukter og behandlede maver, blærer og tarme til konsum og om ophævelse af beslutning 2005/432/EF (EUT L 312 af 30.11.2007, s. 49).
      
         (7)  Kommissionens forordning (EU) nr. 605/2010 af 2. juli 2010 om dyre- og folkesundhedsmæssige betingelser og udstedelse af veterinærcertifikater for rå mælk og mejeriprodukter til konsum, der føres ind i Den Europæiske Union (EUT L 175 af 10.7.2010, s. 1).
      
         (8)  Kommissionens forordning (EU) nr. 28/2012 af 11. januar 2012 om fastsættelse af krav vedrørende udstedelse af certifikater ved import til og transit gennem Unionen af visse sammensatte produkter og om ændring af beslutning 2007/275/EF og forordning (EF) nr. 1162/2009 (EUT L 12 af 14.1.2012, s. 1).
      
         (9)  Kommissionens forordning (EF) nr. 2074/2005 af 5. december 2005 om gennemførelsesbestemmelser vedrørende visse produkter i henhold til Europa-Parlamentets og Rådets forordning (EF) nr. 853/2004 og vedrørende offentlig kontrol i henhold til Europa-Parlamentets og Rådets forordning (EF) nr. 854/2004 og (EF) nr. 882/2004, om fravigelse fra Europa-Parlamentets og Rådets forordning (EF) nr. 852/2004 og om ændring af forordning (EF) nr. 853/2004 og (EF) nr. 854/2004 (EUT L 338 af 22.12.2005, s. 27).
   
   
      BILAG III
      Standardcertifikat for animalske produkter eller fødevarer, som indeholder nævnte produkter, bestemt til sending til EXPO Milano 2015
      
         
      
         
   
   
      BILAG IV
      
         Data omhandlet i artikel 5, litra e), artikel 6, litra d), og artikel 7, nr. 1)
      
      A.   Data, som det ansvarlige grænsekontrolsted skal registrere i toldoplagene, jf. artikel 5, litra e)
      
      Følgende data registreres i overensstemmelse med artikel 5, litra e):
      
                  1.
               
               
                  Datoen for ankomst til toldoplaget
               
            
                  2.
               
               
                  Beskrivelse af produkterne
               
            
                  3.
               
               
                  Mængde
               
            
                  4.
               
               
                  Oprindelsestredjeland
               
            
                  5.
               
               
                  Indgangsgrænsekontrolsted i EU
               
            
                  6.
               
               
                  Nummeret på det fælles veterinærdokument til brug ved import (CVED), der genereres med Traces-systemet og udstedes på indgangsgrænsekontrolstedet
               
            
                  7.
               
               
                  Nummeret på den plombe, som sundhedsmyndighederne i oprindelsestredjelandet har anbragt (artikel 2, litra b)), og som er anført i det særlige sundhedscertifikat, der ledsager sendingerne, jf. denne forordnings bilag III
               
            
                  8.
               
               
                  Nummeret på det dokument, som toldmyndighederne har udstedt med henblik på transport af sendingerne fra indgangsgrænsekontrolstedet til det godkendte toldoplag
               
            
                  9.
               
               
                  Kontaktoplysninger om den person, der har ansvaret for sendingen
               
            
                  10.
               
               
                  Den dato, hvor sendingen/delsendingen forlader de godkendte toldoplag og transporteres til EXPO Milano 2015
               
            
                  11.
               
               
                  Nummeret på det dokument, som toldmyndighederne har udstedt med henblik på transport af sendingen/delsendingen fra de godkendte toldoplag til EXPO Milano 2015
               
            
                  12.
               
               
                  Arten af den sending/delsending, der er transporteret fra de godkendte toldoplag til EXPO Milano 2015
               
            
                  13.
               
               
                  Mængden af den sending/delsending, der er transporteret fra de godkendte toldoplag til EXPO Milano 2015
               
            
                  14.
               
               
                  Nummeret på det CVED, som er udstedt vedrørende den sending/delsending, der er transporteret fra de godkendte toldoplag til EXPO Milano 2015.
               
            B.   Data, som skal registreres internt på EXPO Milano 2015, jf. artikel 6, litra d), og artikel 7, nr. 1)
      
      Følgende data registreres i overensstemmelse med artikel 6, litra d), og artikel 7, nr. 1):
      
                  1.
               
               
                  Datoen for ankomst til EXPO Milano 2015
               
            
                  2.
               
               
                  Beskrivelse af produkterne
               
            
                  3.
               
               
                  Mængde
               
            
                  4.
               
               
                  Oprindelsestredjeland
               
            
                  5.
               
               
                  Indgangsgrænsekontrolstedet i EU eller de godkendte toldoplag, hvorfra produkterne sendes til EXPO Milano 2015 (hvis det er relevant)
               
            
                  6.
               
               
                  Nummeret på det fælles veterinærdokument til brug ved import (CVED), der genereres med Traces-systemet og udstedes af indgangsgrænsekontrolstedet, eller nummeret på det nye CVED, som det godkendte toldoplag har udstedt med henblik på transport af sendingen til EXPO Milano 2015 (hvis det er relevant)
               
            
                  7.
               
               
                  Nummeret på det dokument, som toldmyndighederne har udstedt med henblik på transport af sendingen/delsendingen fra indgangsgrænsekontrolstedet eller fra de godkendte toldoplag til EXPO Milano 2015
               
            
                  8.
               
               
                  Nummeret på den plombe, som sundheds- og toldmyndighederne på indgangsgrænsekontrolstedet eller sundheds- og toldmyndighederne på det grænsekontrolsted, der kompetent i forhold til de godkendte toldoplag, har anbragt (hvis det er relevant)
               
            
                  9.
               
               
                  Mængden af de produkter i sendingen, som allerede er anvendt med henblik på EXPO Milano 2015 (dvs. til udstilling og smagsprøver på stedet)
               
            
                  10.
               
               
                  Resterende mængde, som endnu ikke er anvendt.